**KVIETIMAS DALYVAUTI**

**TRANSPORTO BILIETŲ SOCIALINIŲ PASLAUGŲ CENTRO DARBUOTOJAMS**

**ŠIAULIŲ MIESTE PIRKIME**

**2018 m. spalio 30 d.**

1. **Bendrosios nuostatos**

 1.1. Šiaulių miesto savivaldybės Socialinių paslaugų centras (toliau – Pirkėjas), įmonės kodas 145746984, adresas: Tilžės g. 63B, 78158 Šiauliai, telefonas (8 41) 553340, faksas (8 41) 553082, organizuoja bilietų Šiaulių miesto savivaldybės Socialinių paslaugų centro darbuotojams Šiaulių mieste pirkimą apklausos būdu (toliau – pirkimas) ir kviečia Tiekėją pateikti pasiūlymą.

1.2. Pirkimas atliekamas vadovaujantis Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 (toliau – Aprašas) ir , Lietuvos Respublikos civiliniu kodeksu (2000 m. liepos 18 d. kodekso Nr. VIII-1864 aktualia redakcija) (toliau – Civilinis kodeksas), kitais viešuosius pirkimus reglamentuojančiais teisės aktais bei šiomis kvietimo sąlygomis (toliau – kvietimas).

 1.3. Vartojamos pagrindinės sąvokos, apibrėžtos Pirkimų įstatyme ir Mažos vertės pirkimų tvarkos Apraše.

 1.4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.

 1.5. Pirkėjas nekompensuoja ir neatsako už Tiekėjo pirkimo dokumentų rengimo bei kitas su dalyvavimu pirkime susijusias išlaidas.

1.6. Pirkėjo įgaliotas darbuotojas palaikyti ryšį su Tiekėjais ir gauti iš jų su pirkimo procedūromis susijusius pranešimus yra Direktorės pavaduotojas ūkio reikalams Kęstutis Pauliukevičius adresas – Socialinių paslaugų centras Tilžės g. 63 B, 78158 Šiauliai, Personalo kambarys., tel. (8 41) 553340, el. paštas k.pauliukevicius@siauliai.lt

1.7. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Išlaidos, susijusios su dalyvavimu šiame pirkime, Tiekėjui nekompensuojamos.

1. **Pirkimo objektas**

2.1. Pirkimo objektas – transporto bilietų Socialinių paslaugų centro darbuotojams Šiaulių mieste pirkimas (toliau – paslaugos).

2.2. Numatomas paslaugų teikimo terminas – 12 (dvylika) mėnesių nuo pirkimo sutarties pasirašymo dienos.

2.3. Pirkėjas kiekvieną mėnesį užsakymus teiks elektroniniu paštu: bilietuapskaita@busturas.lt, pagal faktinį Pirkėjo poreikį. Perkamų paslaugų kiekis, nurodytas kvietimo 2 priede yra maksimalus ir gali mažėti iki 20 (dvidešimt) procentų. Atsiradus poreikiui Pirkėjas galės pirkti bilietus su nuolaida: iki 5 (penkių) procentų visų bilietų su 50 (penkiasdešimties) arba 80 (aštuoniasdešimties) procentų nuolaida.

2.4. Pirkėjas už užsakyme numatytas teikti paslaugas kiekvieną mėnesį sumokės pagal pateiktą teisingą sąskaitą faktūrą per 10 (dešimt) kalendorinių dienų.

2.5. Tiekėjas teisingą sąskaitą faktūrą turi pateikti ne vėliau kaip per 5 (penkias) darbo dienas po Pirkėjo užsakymo pateikimo.

2.6. Tiekėjas suteiks paslaugas iš karto po sąskaitos faktūros išrašymo dienos.

2.7. Perkamų paslaugų kiekiai nurodyti (kvietimo 2 priedas).

2.8. Pirkimo objektas į dalis neskaidomas (Tiekėjas privalo teikti pasiūlymą visai pirkimo objekto apimčiai).

2.9. Tiekėjui nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

1. **Tiekėjų pašalinimo pagrindai ir reikalavimai kvalifikacijai**
	1. Tiekėjo kvalifikacija netikrinama.
2. **Pasiūlymo turinys ir reikalavimai pasiūlymo pateikimui**
	1. Tiekėjo pasiūlymą sudaro šių dokumentų ir duomenų, kurie pateikiami kartu su pasiūlymu, visuma:
		1. užpildytas Tiekėjo ar jo įgalioto asmens pasirašytas pasiūlymas, parengtas pagal kvietimo 1 priede pateiktą pasiūlymo formą;
		2. įgaliojimo ar kito dokumento, suteikiančio teisę pasirašyti Tiekėjo pasiūlymą, kopija (taikoma, kai pasiūlymą pasirašo ne vadovas, o įgaliotas asmuo).
	2. Pasiūlymo kaina pateikiama eurais. Į pasiūlymo kainą privalo būti įskaičiuoti visi mokesčiai ir visos galimos Tiekėjo išlaidos, susijusios su pirkimo sutarties vykdymu. Pasiūlymo kaina turi būti nurodoma kvietimo 1 priede.
	3. Tiekėjo pasiūlymas pateikiamas lietuvių kalba. Jei atitinkami dokumentai yra išduoti kita nei lietuvių kalba, tokiu atveju prie šių dokumentų turi būti pridedamas dokumento vertimas į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba Tiekėjo vadovo parašu ir Tiekėjo antspaudu.
	4. Pateikdamas pasiūlymą, Tiekėjas sutinka su visomis kvietimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia norint tinkamai įvykdyti pirkimo sutartį.

 4.5. Tiekėjas pasiūlyme turi nurodyti pasiūlymo galiojimo terminą, kuris turi būti ne trumpesnis kaip iki **2018 m. lapkričio 30 d.** Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta šiame kvietimo punkte. Sustabdžius pirkimo procedūras, šis terminas pratęsiamas pirkimo procedūrų sustabdymo laikui.

 4.6. Kol nesibaigė pasiūlymų galiojimo laikas, Pirkėjas turi teisę prašyti, kad Tiekėjas pratęstų jų pasiūlymų galiojimą iki konkrečiai nurodytos datos. Tiekėjas gali atmesti tokį prašymą arba raštu informuoti, jog sutinka pratęsti savo pasiūlymo galiojimo laiką. Jeigu Tiekėjas neatsako į Pirkėjo prašymą pratęsti pasiūlymo galiojimo terminą, jo nepratęsia, laikoma, kad jis atmetė prašymą pratęsti savo pasiūlymo galiojimo terminą.

 4.7. Tiekėjas pasiūlymą privalo pateikti iki **2018 m. lapkričio 06 d. 11.00 val.** Po šio laiko gauti pasiūlymai nebus nagrinėjami ir vertinami. Pirkėjas turi teisę pratęsti pasiūlymo pateikimo terminą. Apie naują pasiūlymo pateikimo terminą Pirkėjas praneša raštu.

 4.8. Pasiūlymas, pasirašytas Tiekėjo arba jo įgalioto asmens, turi būti pateikiamas skenuotas el. paštu: k.pauliukevicius@siauliai.lt

 4.9. Pirkėjas neatsako už vėlavimus ar kitus nenumatytus atvejus, dėl kurių pasiūlymas nebuvo gautas ar gautas pavėluotai.

 4.10. **Tiekėjas pasiūlyme turi nurodyti, kokia pasiūlyme pateikta informacija yra konfidenciali, jei tokia yra.** Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos nurodytos Pirkimų įstatymo 32 str. 2 d. Tiekėjas neturi teisės nurodyti, kad visa pasiūlyme pateikta informacija yra konfidenciali. Tiekėjas turi aiškiai nurodyti, kokie su pasiūlymu pateikti dokumentai laikytini konfidencialiais. Pirkėjas, negali atskleisti tiekėjo pateiktos informacijos, kurią Tiekėjas nurodė kaip konfidencialią. Jei Tiekėjas nenurodo konfidencialios informacijos, laikoma, kad tokios Tiekėjo pasiūlyme nėra. Konfidencialius dokumentus Tiekėjas nurodo pasiūlymo formoje, parengtoje pagal kvietimo 1 priedą.

1. **Kainodara ir mokėjimo sąlygos**

5.1. Paslaugų kaina, nurodyta Tiekėjo pasiūlyme, pagal kvietimo 1 priedo formą, pirkimo sutarties galiojimo laikotarpiu gali būti keičiama 5.2. punkte nurodytu atveju ir tuo atveju, jei Šiaulių miesto savivaldybės taryba patvirtins naujas viešojo transporto bilietų kainas Šiaulių mieste.

5.2. Pasikeitus Lietuvos Respublikoje galiojančiuose teisės aktuose numatytam pridėtinės vertės mokesčio (PVM), kurio apmokestinimo objektu yra perkamos paslaugos, tarifui, PVM yra apskaičiuojamas galiojančių teisės aktų nustatyta tvarka taikant PVM tarifą, galiojantį prievolės apskaičiuoti PVM atsiradimo momentu.

5.3. Į paslaugų įkainius įtraukti visi mokesčiai, mokami Lietuvos Respublikoje bei įskaičiuotos visos išlaidos, susijusios su tinkamu pirkimo sutarties vykdymu.

5.4. Pirkėjas Tiekėjui sumokės kiekvieną mėnesį už paslaugas, nurodytas kvietimo 1 priede, pagal pateiktą teisingą sąskaitą faktūrą per 10 (dešimt) kalendorinių dienų.

5.5. Tiekėjas PVM sąskaitas faktūras privalo pateikti naudojantis valstybinės įmonės Registro centro informacine sistema „E. sąskaita” (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu)).

5.6. Tiekėjas suteikia paslaugas iš karto po teisingos sąskaitos faktūros išrašymo dienos.

5.7. Tiekėjui už paslaugas bus mokama eurais, mokėjimo pavedimu, pervedant pinigus į Tiekėjo sąskaitą, nurodytą pirkimo sutartyje, remiantis gauta teisinga išankstine sąskaita faktūra, pagal pirkimo sutartyje nurodytas vieno bilieto kainas.

1. **Tiekėjų pasiūlymų nagrinėjimas**
	1. Jeigu Tiekėjas pateiks netikslius, neišsamius kvietime nurodytus kartu su pasiūlymu teikiamus dokumentus: Tiekėjo įgaliojimą asmeniui pasirašyti pasiūlymą (jeigu pasiūlymą pasirašė ne Tiekėjo vadovas), jungtinės veiklos sutartį (jeigu dalyvauja ūkio subjektų grupė) ar jų nepateiks, Pirkėjas prašys Tiekėjo patikslinti, papildyti arba pateikti šiuos dokumentus per jo nustatytą protingą terminą.
	2. Iškilus klausimams dėl pasiūlymų turinio ir Pirkėjui raštu paprašius, Tiekėjas privalės per nurodytą terminą pateikti papildomus paaiškinimus, nekeisdamas pasiūlymo esmės.
2. **Pasiūlymų atmetimo priežastys**
	1. Tiekėjo pasiūlymas bus atmestas, jeigu:
		1. Tiekėjo pasiūlymas neatitiks kvietime nustatytų reikalavimų;
		2. Tiekėjas nepateiks ar nepilnai užpildys kvietimo 1 priedą;
		3. Tiekėjas per Pirkėjo nustatytą terminą, nepatikslins, nepapildys ar nepateiks kvietime nurodytų kartu su pasiūlymu teikiamų dokumentų: Tiekėjo įgaliojimą asmeniui pasirašyti pasiūlymą (jeigu pasiūlymą pasirašė ne Tiekėjo vadovas.
		4. Tiekėjas apie nustatytų reikalavimų atitikimą pateiks melagingą informaciją, kurią Pirkėjas galės įrodyti bet kokiomis teisėtomis priemonėmis, suklastotus dokumentus ar neteisingus duomenis;
		5. Tiekėjo pasiūlymas bus atmestas dėl Pirkėjui pasiūlytos per didelės kainos;
		6. Tiekėjas pateiks daugiau nei vieną pasiūlymą. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	2. Apie pasiūlymo atmetimą ir jo atmetimo priežastis Tiekėjas informuojamas nedelsiant.

**8. Pasiūlymų vertinimas**

 8.1. Pirkėjo neatmesti pasiūlymai bus vertinami pagal ekonomiškai naudingiausio vertinimo kriterijų - kainą (pagal mažiausią bendrą pasiūlymo galutinę kainą vertinimui, kuri apskaičiuojama kvietimo 1 priede nustatyta tvarka).

**9. Pagrindinės pirkimo sutarties sąlygos**

 9.1. Pirkimo sutartis (toliau – Sutartis) įsigalios Tiekėjui ir Pirkėjui pasirašius Sutartį, bet ne anksčiau nei nuo 2018 lapkričio 07 d. ir galios 24 (dvidešimt keturis) mėnesius arba iki visiškų įsipareigojimų įvykdymo, priklausomai nuo to, kuris terminas ilgesnis. Sutarties nutraukimas nepanaikins šalių teisės reikalauti atlyginti nuostolius, atsiradusius dėl Sutarties nevykdymo ar netinkamo vykdymo, bei netesybas.

 9.2. Jeigu Pirkėjas nutrauks Sutartį Tiekėjui pažeidus esmines Sutarties sąlygas ir sudarys nutrauktą Sutartį pakeičiančią sutartį, Pirkėjas turės teisę reikalauti iš Sutartį pažeidusio pirkimą laimėjusio Tiekėjo kainų skirtumo bei kitų vėliau atsiradusių nuostolių atlyginimo, kaip tai numatyta Civilinio kodekso 6.258 straipsnio 5 dalyje.

 9.3. Pirkėjas už suteiktas paslaugas kiekvieną mėnesį mokės Tiekėjui per 30 (trisdešimt) kalendorinių dienų nuo teisingos sąskaitos faktūros gavimo dienos.

 9.4. Pirkėjas šios Sutarties 9.3 punkte nustatytu terminu neapmokėjęs Tiekėjo pateiktos teisingos PVM sąskaitos faktūros, Tiekėjui pareikalavus raštu, moka jam 0,03 (trijų šimtųjų) procentų dydžio delspinigius nuo nesumokėtos sumos už kiekvieną uždelstą kalendorinę dieną.

9.5. Tiekėjui vėluojant suteikti užsakytas paslaugas, Pirkėjui pareikalavus raštu, Tiekėjas už kiekvieną uždelstą paslaugų nesuteikimo dieną mokės 0,03 (trijų šimtųjų) proc. dydžio delspinigius.

 9.6. Sutartis galės būti nutraukta:

 9.6.1. rašytiniu šalių susitarimu;

 9.6.2. vienos iš šalių iniciatyva kitai šaliai nevykdant arba netinkamai vykdant įsipareigojimus pagal Sutartį, įspėjus kaltąją šalį ir nurodžius Sutarties nutraukimo motyvus ne vėliau kaip prieš 10 (dešimt) kalendorinių dienų.

 9.6.3. Pirkėjas, ne vėliau kaip prieš 7 (septynias) darbo dienas raštu informavęs Tiekėją, turi teisę vienašališkai nutraukti Sutartį, jeigu Tiekėjas padidins paslaugų kainas, nurodytus kvietimo 1 priede.

9.7. Tiekėjo teisės ir pareigos:

9.7.1. Tiekėjas įsipareigoja laiku informuoti Pirkėją apie visas aplinkybes, kurios stabdo ar apsunkina arba gali stabdyti ar apsunkinti sutartinių įsipareigojimų vykdymą;

9.7.2. Kai Tiekėjas netinkamai vykdo arba nevykdo savo sutartinių prievolių, jis turi, Pirkėjui pareikalavus, savo sąskaita ištaisyti bet kokius trūkumus, susijusius su paslaugų tiekimu;

9.7.3.Tiekėjas negali perduoti savo teisių ir pareigų pagal šią Sutartį tretiesiems asmenims be raštiško Pirkėjo sutikimo;

9.7.4.Tiekėjas gali turėti ir kitų pareigų, jei jos numatytos Sutartyje ir kituose Sutarties dokumentuose;

9.7.5.Tiekėjas turi vykdyti teisėtus Pirkėjo nurodymus, susijusius su Sutarties vykdymu, bei informuoti Pirkėją (pastarajam paprašius) apie paslaugų teikimo eigą;

9.8. Pirkėjo teisės ir pareigos:

9.8.1.Pirkėjas privalo sumokėti Sutartyje nurodytą paslaugų kainą Sutartyje nustatyta tvarka ir terminais;

9.8.2.Pirkėjas paslaugų naudojimo laikotarpiu pastebėjęs trūkumus, atsiradusius ne dėl Pirkėjo kaltės, privalo apie tai raštu pranešti Tiekėjui;

9.8.3. Pirkėjas turi nuolat bendradarbiauti su Tiekėju ir suteikti visą reikiamą informaciją, būtiną vykdant šią Sutartį.

9.9. Sutarties šalys įsipareigos neatskleisti, neperduoti ar kitokiu būdu neperleisti tretiesiems asmenims jokios iš kitos šalies Sutarties vykdymui gautos informacijos, ją saugoti tinkamai ir protingai laikantis taikytinų profesinių standartų, naudoti šią informaciją tiktai vykdant įsipareigojimus pagal Sutartį, dauginti šią informaciją tiktai tiek, kiek to reikia vykdyti įsipareigojimus pagal Sutartį. Konfidencialumo reikalavimai netaikomi informacijai, kuri yra ar Sutarties galiojimo laikotarpiu tapo viešai žinoma arba teisėtu pagrindu jau yra žinoma Tiekėjui arba be apribojimų atskleista trečiajam asmeniui trečiojo asmens, arba nenaudojant šios informacijos sužinota savarankiškai, arba turi būti atskleista pagal galiojančių teisės aktų reikalavimus.

 9.10. Visi ginčai, kylantys Sutarties pagrindu, bus sprendžiami derybų būdu, o nepavykus taikiai išspręsti ginčo, jis bus nagrinėjamas Lietuvos Respublikos teismuose. Ginčo sprendimui bus taikomi Lietuvos Respublikos įstatymai.

9.11. Sutarties galiojimo laikotarpiu Šiaulių miesto tarybai patvirtinus naujas viešojo transporto bilietų kainas Šiaulių mieste, bus mokama pagal atnaujintas kainas, nekeičiant bendros Sutarties kainos.

9.12. Apie naujai patvirtintas viešojo transporto bilietų kainas Šiaulių mieste, Tiekėjas Pirkėją informuoja nedelsiant raštu. Kainų pasikeitimus Šalys įformina pasirašomu Sutarties priedo pakeitimu. Pasirašyti Sutarties pakeitimai ir papildymai tampa neatskiriama Sutarties dalimi.

9.13. Sutarties sąlygos gali būti keičiamos Pirkimų įstatymo 97 straipsnio nustatytais atvejais.

 9.14. Sutarties projektą, parengtą pagal šias kvietimo sąlygas, pirkimo laimėtojui pateiks Pirkėjas.

PRIDEDAMA:

1. Kvietimo 1 priedas, „Pasiūlymo forma“, 2 lapai;
2. Kvietimo 2 priedas, „Transporto bilietų pavadinimai ir kiekiai“, 1 lapas.

Pagarbiai,

Viešojo pirkimo organizatorius Kęstutis Pauliukevičius

Kęstutis Pauliukevičius, tel. (8 41) 553340, el. p. k.pauliukevicius@siauliai.lt

Kvietimo 1 priedas

**PASIŪLYMO FORMA**

**DĖL TRANSPORTO BILIETŲ ŠIAULIŲ MIESTO SAVIVALDYBĖS SOCIALINIŲ PASLAUGŲ CENTRO DARBUOTOJAMS**

**ŠIAULIŲ MIESTE**

**PIRKIME\***

**\_\_\_\_\_\_\_\_\_\_\_\_\_\_\_\_\_\_\_**

(Data)

\_\_\_\_\_\_\_\_\_\_\_\_\_\_\_\_\_\_\_\_

 (Vieta)

|  |  |
| --- | --- |
| Tiekėjo pavadinimas  |  |
| Tiekėjo kodas |  |
| PVM mokėtojo kodas |  |
| Tiekėjo adresas ir pašto kodas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |
| Bankas |  |
| Banko kodas |  |
| Sąskaitos numeris |  |

1) Šiuo pasiūlymu pažymime, kad pageidaujame dalyvauti Pirkėjo vykdomame pirkime apklausos būdu ir sutinkame su visomis pirkimo apklausos būdu ir kituose pirkimo dokumentuose (jų paaiškinimuose, papildymuose) nustatytomis sąlygomis.

2) Mes siūlome šias paslaugas:

|  |  |  |  |  |  |
| --- | --- | --- | --- | --- | --- |
| **Eil.****Nr.** | **Paslaugų pavadinimas** | **Maksimalus 24 (dvidešimt keturių) mėnesių kiekis, vnt.\*\*\*** | **1 bilieto kaina****Eur be PVM\*\*\*\*** | **1 bilieto kaina****Eur su PVM\*\*\*\*** | **Bendra kaina Eur su PVM** |
| 1. | Vieno kalendorinio mėnesio, galiojantys tik darbo dienomis, transporto bilietai | 1600 |  |  |  |
| **Bendra kaina Eur (su PVM)** |  |

\*\*\* *Maksimalus kiekis gali mažėti iki 20 (dvidešimt) procentų. Atsiradus poreikiui Pirkėjas galės pirkti bilietus su nuolaida: iki 5 (penkių) procentų visų bilietų su 50 (penkiasdešimties) arba 80 (aštuoniasdešimties) procentų nuolaida.*

\*\*\*\* *Kaina turi būti nurodyta šimtųjų**tikslumu, t.y. ne daugiau kaip 2 skaičiai po kablelio.*

3) Į bendrą pasiūlymo kainą eurais (suPVM) įeina visos išlaidos ir visi mokesčiai.

4) Pasiūlymas galioja iki ...........................m. ............. d.

5) Apmokėjimo už paslaugas terminas kiekvieną mėnesį per 10 (dešimt) kalendorinių dienų nuo teisingos PVM sąskaitos faktūros gavimo dienos.

6. Lentelėje žemiau nurodoma informacija apie kartu su pasiūlymu pateiktos informacijos konfidencialumą. Tuo atveju, jei lentelė ar jos dalis nėra užpildoma, laikoma, kad visa pasiūlyme pateikta informacija arba atitinkama jos dalis yra nekonfidenciali ir Tiekėjo laimėjimo atveju bus paskelbta Pirkimų įstatymo 94 str. 9 d. nustatyta tvarka:

|  |  |  |
| --- | --- | --- |
| Eil.Nr. | Pateikto dokumento pavadinimas  | Ar dokumentas konfidencialus?(Taip/ Ne) |
|  |  |  |
|  |   |  |
|  |  |  |

*\*Pildydamas šią formą, Tiekėjas turi pateikti visą aukščiau prašomą informaciją. Tiekėjui išbraukus formoje esančias nuostatas, jo pasiūlymas bus atmestas, išskyrus 6 punktą. 6 punkto Tiekėjas gali nepildyti arba jį išbraukti. Jei Tiekėjas 6 punkto neužpildo arba jį išbraukia, laikoma kad pasiūlyme konfidencialios informacijos nėra.*

|  |
| --- |
| (Tiekėjo arba jo įgalioto asmens pareigos, vardas, pavardė, parašas) |

Kvietimo 2 priedas

**TRANSPORTO BILIETŲ PAVADINIMAI IR KIEKIAI**

|  |  |
| --- | --- |
| **Bilietų rūšys** | **Maksimalus 24 mėnesių bilietų kiekis, vnt.** |
| Vieno kalendorinio mėnesio, galiojantys tik darbo dienomis, bilietai | 1600 |